|  |  |  |  |  |
| --- | --- | --- | --- | --- |
| Visualisering | | | |  |
| **Emne:** | HTML | **Opgave:** | Dine første sider |
| **Formål:** | * Jeg kan anvende VS Code | | |
| * Jeg kan anvende grundlæggende HTML tags | | |
| * Jeg kan opbygge en side med semantiske tags | | |

**Opgave**

1. I VS Code skulle du gerne i dit Workspace kunne se mappen V1 -> Fugleleksikon. I mappen Fugleleksikon opretter du nu en ny fil, som skal hedde index.html og være din forside. Det kan du gøre enten ved at sørge for at have klikket på mappen Fugleleksikon og så klikke på ikonet "New file" i din Workspace overskrift. Eller du kan højreklikke på mappen Fugleleksikon og vælge "New File". Husk at skrive hele filnavnet (du skal have .html med, så VS Code kan genkende, hvilken type fil, du vil lave)
2. Opret sidens struktur, med følgende semantiske tags:
   1. <header>
   2. <main>
   3. <article>
   4. <footer>
3. Som øverste overskrift i dit <main> område skriver du Birds
4. Alle de billeder, som du har beskåret og skaleret skal indsættes på index.html siden i dit <article> område
5. Over hvert billede skriver du navnet på fuglen (det kan du se på filnavnet for hver fugl). Alle fuglenavne skal ligge i <h2> tags
6. Læg hvert billede og overskrift ind i <p> tags, så der kommer et linjeskift efter hvert billede
7. Opret en ny side, der hedder parrot.html
8. Opret de samme semantiske tags, som du gjorde på index.html
9. Kopier teksten fra word-dokumentet Parrots.docx ind på parrot.html i dit <article> område
10. Formatér teksten, som det er beskrevet med <h1> tags, <h2 >tags og lav linket til wikipedia-siden om papegøjer. Linket skal åbne i et nyt faneblad.
11. Sørg for at hvert afsnit er lagt ind i <p> tags
12. Indsæt billedet af papegøjen øverst på siden. Du skal på nuværende tidspunkt ikke tage hensyn til, hvordan tekst og billede står i forhold til hinanden. Det kigger vi på i en senere lektion.
13. Nederst på siden laver du et link, som fører tilbage til forsiden
14. På forsiden skal du nu lave dit billede til et link. Det gør du ved at lægge dine <a> tags rundt om dit <img> tag, således at du har dit start <a> tag inden <img> tagget og dit slut </a> tag efter dit <img> tag. Husk også at angive attributten ”alt” på dit <a> tag. Som alternativ tekst skriver du navnet på fuglen
15. På samme måde laver du nu nye sider til alle dine fugle og laver billederne på forsiden om til links. Husk også at lave link tilbage til forsiden på alle dine fugle-sider